อาการคนใกล้เข้าวัยทอง จะมีอาการเเบบไม่เคยปวดประจำเดือนเเล้วมาปวดมั้ย
สวัสดีค่ะ วัยทองเป็นภาวะที่สตรีเข้าสู่วัยหมดประจำเดือน ทำให้รังไข่หยุดการผลิตไข่ และจะทำให้ไม่มีประจำเดือนอีกต่อไป ผู้ที่เข้าสู่วัยทองจะมีอายุโดยเฉลี่ยประมาณ 45-55 ปี ส่งผลให้เกิดความเปลี่ยนแปลงทางด้านร่างกายและจิตใจได้หลายอย่าง เช่นอาการร้อนวูบวาบ อารมณ์แปรปรวน ไม่มีประจำเดือน ช่องคลอดแห้ง มีปัญหาเรื่องการนอน นอนน้อย นอนไม่หลับ ผิวแห้ง หนังศีรษะบาง ผมร่วงเป็นต้นโดยภาวะวัยทองไม่ใช่ภาวะที่จะทำให้มีอาการอยู่ๆปวดประจำเดือนขึ้นมาโดยที่เดิมไม่ปวดเลย ซึ่งการปวดประจำเดือนในลักษณะนี้น่าจะผิดปกติค่ะ อาจมีสาเหตุที่เป็นโรคต่างๆเช่นเยื่อบุโพรงมดลูกเจริญผิดที่ อวัยวะภายในอุ้งเชิงกรานอักเสบ มีก้อนที่มดลูกหรือรังไข่ได้ ควรไปพบแพทย์เพื่อตรวจเพิ่มเติม ทั้งการตรวจภายใน และนำตัวอย่างจากเยื่อบุโพรงมดลูกไปตรวจเพิ่มเติม และตรวจคัดกรองมะเร็งปากมดลูกไปด้วยเบื้องต้นกินยาแก้ปวดเพื่อบรรเทาอาการปวดได้ พักการทำงานหนัก งดการมีเพศสัมพันธ์ไปก่อน